Manchester United mhumiex lesti li jilqgħu offerti għal Donny van de Beek Manchester United mhumiex lesti li jilqgħu offerti għal Donny van de Beek fis-sajf. L-ex player ta' Ajax mar jilgħab f'Old Trafford b'ħafna wegħdiet fis-sajf li għadda, iżda huwa kellu staġun frustranti taħt il-gwida tal-manager Ole Gunnar Solskjaer. Van de Beek għamel 32 dehra fil-kompetizzjonijiet kollha f'dan l-istaġun, iżda huwa beda biss żewġ logħbiet tal-Premier League u diġà qed jissemma' li jista' jħalli lir-Red Devils fis-sajf. Madankollu, Man Utd xorta jqisu liż-żagħżugħ ta' 23 sena bħala importanti fl-iskwadra tagħhom u se jirrifjutaw kull tentattiv biex huwa jħalli Old Trafford fis-sajf. Ajax huma ħerqana li jiffirmaw mill-ġdid lill-internazzjonali Olandiż b'self, iżda Solskjaer assigurah li se jgawdi rwol aktar prominenti fil-club matul l-istaġun 2021-22. Van de Beek għandu kuntratt ma' Manchester United sas-sajf tal-2025, u huwa skorja goal wieħed biss u pprovda żewġ assists f'dan l-istaġun.